2-2. PRIPOMOČEK ZA SESTAVO POGODBE

Svetovalna Pogodba – ISKANJE CILJA, MNENJA, ŠTUDIJE, PREVERITVE, SVETOVANJE

13. februar 2024

V Ljubljani

(storitve na področju projektiranja stavb in notranje opreme)

Vsako pogodbo posebej je potrebno prilagoditi konkretnim okoliščinam primera, v zahtevnejših primerih tudi s kvalificirano pravno pomočjo. ZAPS s konkretnimi okoliščinami posameznega posla po naravi stvari ne more biti seznanjen, prav tako vseh življenjskih primerov pripomoček ne more zajeti. Zato ZAPS ne prevzema nobene odgovornosti za kakršnokoli neposredno ali posredno izgubo oziroma škodo, ki bi uporabniku nastala zaradi uporabe pripomočka ali odločitev, sprejetih na njegovi podlagi.

Pripomoček je sestavljen iz več delov, ki skupaj tvorijo celoto za sestavo pogodbe pomembnih orientacijskih informacij. Uporablja se ga skupaj z dodatnimi pojasnili in navodili k posameznim členom (datoteka 2-3 – Dodatna pojasnila in navodila) ter vzorci prilog (priloge A, B in C), ustrezno prilagojenimi konkretni pogodbi. Uporabljene priloge k pogodbi je potrebno ustrezno oštevilčiti in navesti na koncu besedila pogodbe. Členi in odstavki se številčijo avtomatično, v primeru več opcij se neustrezna opcija pobriše. Opombe v sivi barvi je potrebno izbrisati, besedilo v modri barvi je potrebno nadomestiti z ustreznimi podatki oziroma izbrisati.

SVETOVALNA POGODBA / POGODBA

O IZDELAVI …………… / PROJEKTANTSKEM SVETOVANJU …………

za (naziv gradnje) št. (zap. št. pogodbe)

ki jo (v poslovnih prostorih projektanta / zunaj poslovnega prostora projektanta) skleneta:

(Ime in priimek ali firma naročnika, naslov ali poslovni naslov, zakoniti zastopnik)
matična številka:
ID številka za DDV: SI
(v nadaljevanju: naročnik)

in

(Ime ali firma projektanta, poslovni naslov ali naslov, zakoniti zastopnik)
matična številka:
ID številka za DDV: SI
TRR: SI56
(v nadaljevanju: projektant)

kot sledi:

1. člen

(Uvodne ugotovitve)

* 1. Pogodbeni stranki uvodoma ugotavljata:

Opcija če je lokacija nameravane gradnje znana:

* da je naročnik (lastnik nepremičnine / imetnik stavbne pravice na nepremičnini) ID znak (navesti ustrezne zemljiškoknjižne podatke), po podatkih Katastra nepremičnin (zazidano / nezazidano stavbno zemljišče), (po potrebi navesti druge podatke);

Opcija če gre za obstoječo stavbo:

* da na nepremičnini iz prve alineje stoji stavba, po podatkih Katastra nepremičnin (navesti podatke kot v prejšnji alineji);

Opcija če je predmet pogodbe revizija PD, mnenje glede projektantskih napak ipd:

* da na nepremičnini iz prve alineje naročnik gradi stavbo na podlagi (navesti podatke o PD ali gradnji …);

Opcija je je predmet pogodbe izdelava projektne naloge, študije, mnenja, preveritve ipd:

* da ima naročnik (na nepremičnini iz prve alineje) namen zgraditi (navesti okvirni podatek o nameravani gradnji / notranji opremi, ki bo podrobneje specificirana v nadaljevanju);
* da želi naročnik s pomočjo s to pogodbo naročenih projektantskih storitev (analizirati in presoditi potrebe, zahteve in možnosti / pridobiti oceno gospodarnosti / opredeliti osnovne značilnosti / pridobiti študijo izvedljivosti / pridobiti prostorsko preveritev / pridobiti projektno nalogo) za nameravano gradnjo iz prejšnje alineje (pred sklenitvijo projektantske pogodbe s projektantom / za sprejem odločitve glede nameravane gradnje / za določitev bistvenih ciljev, zahtev in storitev, potrebnih za sklenitev projektantske pogodbe / za razpis javnega natečaja / za sprejem odločitve glede nameravane legalizacije / …);

Opcija pri sklepanju pogodb z javnimi naročniki:

* da je bil projektant izbran na podlagi izvedenega (javnega razpisa / natečaja), objavljenega dne (datum) na Portalu javnih naročil pod številko JN (št JN), in oddane ponudbe za (naslov razpisa);

Opcija pri sklepanju pogodb s predhodno ponudbo:

* da je naročnik sprejel ponudbo projektanta št. (številka ponudbe) z dne (datum), ki je skupaj s prilogami sestavni del te pogodbe;

Opcija pri sklepanju pogodb s potrošniki s predhodno ponudbo:

* da je naročnik sprejel ponudbo projektanta št. (številka ponudbe) z dne (datum), v okviru katere je bil naročnik - potrošnik seznanjen tudi z obvezno vsebino predhodnih informacij iz 18. člen ZVPot-1

(Opcija če se pogodba sklepa zunaj poslovnih prostorov projektanta:)

in dodatnih predhodnih informacij iz 1. odst. 130. člena ZVPot-1 ter s pogoji, roki in postopkom za uveljavljanje pravice do odstopa od pogodbe v 14 dneh po sklenitvi ter da je naročnik prejel tudi obrazec za odstop od pogodbe;

Opcija pri sklepanju pogodb s potrošniki brez predhodne ponudbe:

* da je projektant naročnika – potrošnika že pred sklenitvijo pogodbe s posredovanjem osnutka te pogodbe po elektronski pošti dne (datum) pisno seznanil z obvezno vsebino predhodnih informacij iz 18. člen ZVPot-1

(Opcija če se pogodba sklepa zunaj poslovnih prostorov projektanta:)

in dodatnih predhodnih informacij iz 1. odst. 130. člena ZVPot-1 ter s pogoji, roki in postopkom za uveljavljanje pravice do odstopa od pogodbe v 14 dneh po sklenitvi ter da je naročnik prejel tudi obrazec za odstop od pogodbe;

da projektant izpolnjuje zakonske pogoje za opravljanje arhitekturnih storitev po določbah GZ-1 in ZAID, ki jih prevzema s to pogodbo; (pri sklepanju pogodb brez predhodne ponudbe se doda ustrezno dodatno besedilo glede izpolnjevanja pogojev za opravljanje dejavnosti, gl. pripomoček 2-3 Svetovalna pogodba – dodatna pojasnila in navodila)

(drugo).

1. člen

(Predmet pogodbe)

Opcija A: če se izdeluje projektna naloga, študije, mnenja, preveritve ipd.:

* 1. S to pogodbo se projektant zavezuje za naročnika izdelati (navesti kaj, če storitev ni le svetovalna; npr. tri variantne idejne rešitve s projektno nalogo za izbrano različico / projektno nalogo / študijo izvedljivosti / preveritev / zazidalni preizkus / legalizacijo / mnenje o …), ter opraviti druge naročene projektantske storitve, opredeljene s to pogodbo, ki bodo naročniku omogočile določitev bistvenih ciljev, zahtev in storitev, potrebnih (za sklenitev pogodbe za izdelavo projektne dokumentacije / za razpis javnega natečaja / za sprejem odločitve glede nameravane gradnje / legalizacije …), naročnik pa se zavezuje, da mu bo za to plačal ceno na način in v rokih, določenih s to pogodbo.

Opcija B: če je storitev svetovalna:

* 1. S to pogodbo se projektant zavezuje za naročnika opraviti naslednje projektantske svetovalne storitve: (našteti kaj je predmet naročenih svetovalnih storitev) v obsegu po tej pogodbi, s katerimi si bo projektant s strokovno skrbnostjo (in ob upoštevanju upravnih, tehničnih in finančnih možnosti za izvedbo gradnje / legalizacije / drugo) prizadeval naročniku omogočiti (sprejem odločitve glede nameravane gradnje / legalizacije / drugo), naročnik pa se zavezuje, da mu bo za to plačal ceno na način in v rokih, določenih s to pogodbo.
1. člen

(Strokovni kader)

Opcija s predhodno izdelano ponudbo

* 1. Projektant bo s to pogodbo prevzete obveznosti izvedel s strokovnim kadrom, predvidenim v 2. in 3. točki ponudbe, ki je priloga te pogodbe.

Opcija če ni bilo predhodne ponudbe

* 1. Projektant bo s to pogodbo prevzete obveznosti izvedel z naslednjim strokovnim kadrom, ki izpolnjuje pogoje za opravljanje poklicnih nalog po določbah ZAID:
	(navesti podatke o vodji projektiranja in ostalih predvidenih sodelujočih pooblaščenih strokovnjakih, vzorec je v datoteki *2-3* *Svetovalna pogodba – dodatna pojasnila in navodila*)

Opcija - menjava kadra

* 1. Projektant mora v teku izvajanja pogodbe pred vsako morebitno zamenjavo strokovnega kadra iz tega člena o tem obvestiti naročnika najkasneje v petih dneh po spremembi. Vsak nov strokovni kader mora izpolnjevati vse pogoje, ki so bili določeni za prvotni strokovni kader. Spremembo oz. zamenjavo posamezne osebe lahko projektant izvede samo s predhodnim pisnim soglasjem naročnika. Spremembo pooblaščenega strokovnjaka lahko iz utemeljenih razlogov zahteva tudi naročnik. Spremembe se opredelijo v aneksu k tej pogodbi.
1. člen

(zahteve in usmeritve naročnika)

* 1. Predmet naročenih projektantskih storitev opredeljujejo naslednje zahteve in usmeritve naročnika glede nameravane (gradnje / notranje opreme) (naziv gradnje / notranje opreme):

(Na to mesto se vstavi besedilo ustrezno izpolnjenega vzorčnega obrazca *Priloga A: Značilnosti gradnje / notranje opreme* s podatki o značilnostih gradnje / notranje opreme ali pa se ustrezno izpolnjen obrazec doda kot prilogo k pogodbi - v tem primeru se na tem mestu navede sledeče: »Opredelitev značilnosti nameravane gradnje / notranje opreme je razvidna iz Priloge št. (št. priloge) k tej pogodbi in je njen sestavni del.«)

Opcija če dokumentacija še ni bila predana

* 1. Naročnik se v zvezi z (zahtevami in) usmeritvami iz točke 4.1. zavezuje projektantu v roku 8 dni od sklenitve pogodbe izročiti naslednjo dokumentacijo (v izvirniku / kot fotokopija): (navesti dokumentacijo)

Opcija če je bila dokumentacija že predana

* 1. Projektant potrjuje, da mu je bila s strani naročnika ob sklenitvi te pogodbe v zvezi z (zahtevami in) usmeritvami iz točke 4.1. izročena naslednja dokumentacija (v izvirniku / kot fotokopija): (navesti dokumentacijo)
1. člen

(obseg projektantskih storitev)

* 1. Projektant bo za naročnika

Opcija če je predmet pogodbe (tudi) izdelava projektne naloge, študij, mnenj, preveritev ipd.:

izdelal (opis uskladiti s predmetom pogodbe oz. z vsebino točke 2.1.) ter bo za naročnika

opravil osnovne storitve faz oziroma podfaz iz *Priloge X -* *Seznam in obseg storitev: Tabela 1 – osnovne storitve*, in sicer v obsegu po tej pogodbi ter skladno z veljavnimi predpisi s področja graditve objektov in urejanja prostora, standardi in pravili stroke ter Standardom storitev ZAPS. *Seznam in obseg storitev: Tabela 1 – osnovne storitve*, ki so predmet te pogodbe, je priloga in sestavni del te pogodbe. Ostale osnovne storitve po ST ZAPS 01 niso predmet te pogodbe.

(V primeru da se pripravi združen seznam osnovnih in posebnih storitev, se zgornja priloga imenuje le *Seznam in obseg storitev*. Dogovorjene storitve iz tega seznama se s potrebnimi popravki gornjega besedila lahko na tem mestu le povzamejo.)

Opcija v primeru da se naročajo tudi posebne storitve:

* 1. Poleg osnovnih storitev bo projektant za naročnika v posameznih podfazah opravil tudi posebne storitve, navedene v *Prilogi X - Seznam in obseg storitev**: Tabela 2 – posebne storitve*, in sicer v obsegu po tej pogodbi ter skladno z veljavnimi predpisi s področja graditve objektov in urejanja prostora, standardi in pravili stroke ter Standardom storitev ZAPS. *Seznam in obseg storitev: Tabela 2 – posebne storitve* z opredelitvijo obsega teh storitev je priloga in sestavni del te pogodbe.

(Dogovorjene storitve iz tega seznama se s potrebnimi popravki gornjega besedila lahko na tem mestu le povzamejo.)

Opcija v primeru, da se pripravi združen seznam:

* 1. Poleg osnovnih storitev bo projektant za naročnika v posameznih podfazah opravil tudi posebne storitve, ki so v *Prilogi X - Seznam in obseg storitev* navedene v poševni pisavi, in sicer v obsegu po tej pogodbi ter skladno z veljavnimi predpisi s področja graditve objektov in urejanja prostora, standardi in pravili stroke ter Standardom storitev ZAPS.

Opcija v primeru, da se izdeluje projektna naloga, študije, mnenja, preveritve ipd.

* 1. Projektant bo naročniku predal izdelano (navesti kaj, če storitev ni le svetovalna; npr. projektno nalogo / študijo / mnenje / preveritev) v (1/3) tiskanih izvodih in v elektronski verziji (format \*.pdf) ter naročniku ob zaključku del vrnil vse izvirnike naročnikovih listin, vključno s tistimi, ki jih je projektant pridobil zanj tekom izvajanja pogodbe.

Opcija v primeru, da bo izdelana projektna dokumentacija:

* 1. Dokumentacija, ki bo izdelana v posameznih podfazah, (bo izdelana v BIM okolju v okviru osnovnih storitev iz *Seznama osnovnih storitev* / v skladu s projektno nalogo za projektiranje v BIM (št., z dne, ipd.), ki je Priloga X k tej pogodbi in njen sestavni del in) bo imela naslednjo podrobnejšo vsebino (neustrezno izbriši ali dodaj):

|  |
| --- |
| **FAZA 1. ZAGON** |
|  |
| **PODFAZA 1.2. ŠTUDIJA IZVEDLJIVOSTI** |
|  |
| PROJEKTNA DOKUMENTACIJA IDR - VARIANTNE REŠITVE: |
| 1/1 Načrt arhitekture |
| 1/2 Načrt ureditve površin |
| 1/3 Načrt notranje opreme |
|  |

* 1. Projektant bo naročniku predal naslednjo projektno in drugo dokumentacijo (neustrezno izbrisati):

(1 / 3) kompletne tiskane izvode in elektronsko verzijo kompletne dokumentacije IDR,

Projektant bo naročniku predal elektronsko verzijo dokumentacije po tej pogodbi na elektronskem mediju (DVD ali drugem):

vsa besedila in tehnične prikaze, urejene na enak način kot v oddani tiskani različici dokumentacije v formatu \*.pdf,

vse tehnične prikaze v formatu \*.dwg,

(BIM model v \*.ifc),

popis del v \*.xls

* 1. Projektant bo naročniku ob zaključku del izročil tudi vse izvirnike naročnikovih listin, vključno s tistimi, ki jih je projektant pridobil zanj tekom izvajanja pogodbe.
1. člen

(Roki in pogoji za izvedbo del)

* 1. Roki za izvedbo del:

Projektant se ob izpolnjenih pogojih za izvedbo del zavezuje opraviti dela in izdelati (navedbo uskladiti s predmetom pogodbe oz. z vsebino točke 2.1.) v rokih, navedenih v *Tabeli 1* *(in Tabeli 2)* *Priloge X -* *Roki in pogoji za izvedbo, cena in pogoji za plačilo*, ki je sestavni del te pogodbe.

Pogodbeni stranki se sporazumeta, da se kot datum dokončanja vseh del po tej pogodbi šteje datum, ko projektant (naročniku izroči projektno nalogo / študijo / izvirnike listin / opravi vsa dogovorjena dela / vse dogovorjene storitve po pogodbi). (Uskladiti z vsebino za konkretni primer izpolnjene Tabele 1 in Tabele 2 v prilogi C.)

Če projektant ne izdela (uskladiti navedbo s prejšnjim odstavkom) v pogodbenem roku, mu naročnik določi naknaden primeren rok za izvedbo in dokončanje del. Če projektant obveznosti ne izpolni niti v dodatnem roku, lahko naročnik odstopi od pogodbe.

(Roki za izvedbo del se lahko opredelijo tudi drugače, sploh če rok ni bistvena sestavina pogodbe. Primer: »Dela bodo potekala v skladu s terminskim planom, ki ga ob podpisu pogodbe pripravita projektant in naročnik ter ga uskladita vsakokrat ob zaključku posamezne faze.«)

Pogodbeni roki se primerno podaljšajo brez posledic za projektanta v naslednjih primerih:

če naročnik spremeni zahteve oziroma usmeritve glede načrtovanja,

če naročnik naroči dodatno delo v obsegu, ki glede na zahtevane spremembe utemeljuje spremembo roka,

zaradi zahtev upravnega organa, ki niso posledica ravnanj naročnika ali projektanta,

v primeru višje sile.

V primeru sprememb zahtev oziroma usmeritev naročnika ali v primeru dodatno naročenega dela, je projektant dolžan naročnika v roku (navesti število) delovnih dni seznaniti s tem, da (spremembe / dodatno naročena dela) vplivajo na pogodbeni rok. V kolikor projektant tega ne stori, to pomeni, da (sprememba in / ali dodatno naročena dela) nimajo vpliva na pogodbeni rok. Podaljšanje pogodbenih rokov bosta pogodbeni stranki urejali z dodatkom k sklenjeni pogodbi (z navedbo vzrokov za podaljšanje).

Projektant ne odgovarja za zamudo pri izročitvi predmeta pogodbe ali fazah pogodbenega dela, če je ta nastala zaradi razlogov, za katere projektant ne odgovarja.

V primeru višje sile (po sklenitvi pogodbe nastali nepričakovani, neizogibni in neodvrnljivi dogodki iz sfere zunanjih vzrokov, kot so poplava, naravne nesreče, vojna, vojna nevarnost ipd.) se pogodbeni roki, na katere ima višja sila vpliv, podaljšajo za čas njenega trajanja.

Pogodbena stranka, ki jo prizadene višja sila, se nanjo lahko sklicuje pod pogojem, da drugo pogodbeno stranko o nastopu višje sile, razlogih zanjo in predvidenem času njenega trajanja ter posledicah obvesti takoj, najkasneje pa v treh delovnih dneh (pisno po pošti ali po elektronski pošti) oziroma takoj ko je mogoče, če v roku treh dni od nastopa višje sile obvestitev ne bi bila mogoča (npr. zaradi stanja po naravni nesreči, izrečene prepovedi obveščanja v vojnem stanju ipd.).

* 1. Pogoji za izvedbo del:

Projektant začne s projektiranjem naslednje faze šele po pisni potrditvi predhodne faze s strani naročnika, po naročnikovi poravnavi zapadlih finančnih obveznosti že potrjenih faz do projektanta, po (potrditvi / opredelitvi) zahtev oziroma navodil glede aktualne faze s strani naročnika in po izročitvi za nadaljevanje vsake od faz ali podfaz potrebnih dokumentov, podatkov in dokazil projektantu, kot so navedeni v *Prilogi X - Roki in pogoji za izvedbo, cena in pogoji za plačilo*.

Naročnik se obveže, da bo vsako fazo pisno potrdil oz. delno ali v celoti zavrnil v roku (navesti število) delovnih dni po oddaji popolne dokumentacije predmetne faze s strani projektanta. V nasprotnem primeru se oddana dokumentacija posamezne faze šteje za potrjeno.

Če bodo pri pregledu za potrditev dokumentacije ugotovljene morebitne nepravilnosti in pomanjkljivosti izročene dokumentacije, jih bo projektant odpravil na lastne stroške v naknadno določenem roku.

1. člen

(Cena, plačilni pogoji in roki za plačilo)

* 1. Cena (skupaj z DDV)

Projektant (je / ni) identificiran za namene DDV.

Skupna pogodbena cena za storitve projektanta po tej pogodbi znaša:

|  |  |  |
| --- | --- | --- |
| Vrednost vseh del iz tabele 1 in 2:  |  | EUR brez DDV |
| 22 % DDV: |  | EUR |
| Skupaj: |  | EUR z DDV |
| (z besedo:  |  | eurov in 00/100) |

Razrez skupne pogodbene cene po posameznih fazah ali podfazah je razviden iz *Tabele 1* in *Tabele 2* v *Prilogi X - Roki in pogoji za izvedbo, cena in pogoji za plačilo*.

Opcija:

V primeru, da pride po sklenitvi pogodbe do zvišanja ravni cen za več kot 2 %, se cene nezaračunanih storitev zvišajo (valorizirajo) v višini stopnje inflacije po podatkih SURS, in se v tem obsegu zviša tudi skupna cena. V primeru takšnega zvišanja ravni cen se za stopnjo inflacije po podatkih SURS zaračuna višja cena le za tiste storitve iz *Tabele 1* in *Tabele 2* v *Prilogi X - Roki in pogoji za izvedbo, cena in pogoji za plačilo*, za katere projektant ni v zamudi in glede katerih še ni nastopil pogoj za izstavitev računa. Valorizacija cen se v primeru zvišanja ravni cen za več kot 2 % prvič izvede 1. januarja po izteku leta, v katerem je bila sklenjena pogodba, od tedaj dalje pa vsakega 1. januarja v vsakem koledarskem letu, dokler traja pogodba.

Opcija:

Pogodbena cena za osnovne storitve je izračunana s programskim pripomočkom za izračunavanje priporočenih vrednosti projektantskih storitev Arhigram in upoštevaje ST ZAPS 02, ki veljata na dan sestave te pogodbe, za naslednje vstopne podatke:

vrsta objekta: (enostanovanjska hiša / …)

bruto površina objekta: (navesti BTP) m2

stopnja težavnosti: (cenovni razredi glede na zahteve za projektiranje za vsak načrt posebej, npr. arhitektura - cenovni razred III – povprečne zahteve za projektiranje)

korekcijski faktor: (prenova, vključevanje izdelovalcev drugih načrtov v pogodbo, npr. prenova +30 %)

morebitni drugi pribitki: (krajši rok izdelave, dodatna finančna zavarovanja ipd.).

Cena vključuje stroške projektanta za opravo storitev oz. del v obsegu po tej pogodbi ter za izdelavo (navedbo uskladiti s predmetom pogodbe oz. z vsebino točke 2.1.).

Cena ne vključuje (navesti, kar je ustreza predmetu pogodbe in dogovorjenemu obsegu osnovnih in posebnih storitev, kot npr.):

spremljanja gradnje, ki preseže skupno maksimalno število ur v obsegu (navesti število) ur. Dodatne ure spremljanja gradnje in eventualna druga projektantska dela se obračunajo po urni postavki (navesti vrednost) EUR /uro in dodatno z eventualnimi potnimi stroški v višini (0,43) EUR/km, vse povečano za DDV,

svetovalnih ur, ki za posamezno podfazo presežejo skupno maksimalno število ur iz *Priloge X Seznam in obseg storitev*, ki je sestavni del te pogodbe. Dodatne ure se obračunajo po urni postavki (navesti vrednost) EUR /uro in dodatno z eventualnimi potnimi stroški v višini (0,43) EUR/km, vse povečano za DDV,

stroškov izdelave več kot X variantnih rešitev

stroškov ogledov in izdelave analiz za več kot X lokacij

stroškov izdelave dodatnih sprememb in dopolnitev IDR, ki so nastali med delom ali na podlagi potrjenih sprememb na zahtevo naročnika,

stroškov dodatnih del, ki med izdelavo dokumentacije projektantu niso mogli biti znani in jih ni bilo mogoče predvideti,

stroškov plačil za dodatna dela in ekspertize, ki niso zajete v pogodbi,

izdelave dokumentacije v tujem jeziku,

izdelave projektne in druge dokumentacije s posebnimi programskimi orodji, ki se ne uporabljajo v redni praksi, v kolikor ni dogovorjeno drugače,

ostalih del izven dogovorjenega obsega del,

(drugo).

Za dodatna (pozneje naročena) dela štejejo vsa dela, ki niso bila dogovorjena s pogodbo in niso nujna za izpolnitev obveznosti po pogodbi, naročnik pa zahteva, da se opravijo, ter spremembe pogodbenega obsega del po naročnikovi zahtevi s spremembo zahtev ali usmeritev naročnika. Za dodatna dela se pred začetkom oprave teh del sklene aneks k pogodbi, v katerem se določi obseg del, pogodbeno ceno in roke za izvedbo teh del.

V primeru sprememb zahtev oziroma usmeritev naročnika ali v primeru dodatno naročenega dela, je projektant dolžan naročnika v roku (navesti število) dni seznaniti s tem, da (spremembe / dodatno naročena) dela vplivajo na pogodbeno ceno. V kolikor projektant tega ne stori, to pomeni, da (sprememba in / ali dodatno naročena dela) nimajo vpliva na pogodbeno ceno. Spremembo pogodbeno dogovorjene cene bosta pogodbeni stranki urejali z dodatkom k sklenjeni pogodbi (z navedbo vzrokov za podaljšanje).

V primeru zmanjšanja obsega naročila s strani naročnika je projektant upravičen do dogovorjenega plačila za tiste dele prvotnega naročila, ki jih je do zmanjšanja naročnik potrdil, kot tudi do sorazmernega plačila za tiste dele prvotnega naročila, s katerih izpolnitvijo je pred zmanjšanjem začel.

* 1. Pogoji in roki za plačilo

Opcija:

Naročnik bo izvajalcu v roku 15 dni od sklenitve pogodbe plačal predujem na podlagi izstavljenega avansnega računa v višini (vpisati odstotek) % skupne pogodbene cene z DDV oziroma znesek (vpisati izračunan znesek) EUR.

(V zgornjem primeru je potrebno ustrezno prilagoditi tudi besedilo v *Prilogi X - Roki in pogoji za izvedbo, cena in pogoji za plačilo*)

Plačilo za posamezne faze oziroma podfaze se izvaja na podlagi izstavljenega računa in izpolnjenih pogojev za plačilo, kot so navedeni v *Prilogi X - Roki in pogoji za izvedbo, cena in pogoji za plačilo*.

Opcija:

V primeru, če naročnik izven sfere odgovornosti projektanta ne vzpostavi pogojev, ki so nujni za pričetek ali izvedbo del in ki projektantu onemogočajo opravljanje s pogodbo prevzetih obveznosti, ima projektant pravico po preteku (navesti število) (dni / mesecev) od nastopa okoliščin, ki so povzročile zastoj pri izvajanju projektantovih pogodbenih obveznosti, izstaviti račun za sorazmerni del opravljenega dela v fazi ali podfazi, v kateri je prišlo do zastoja, naročnik pa ga je dolžan poravnati.

Rok za plačilo posameznega računa je (navesti število) dni od prejema računa. V primeru zamude se zaračunajo zakonske zamudne obresti.

1. člen

(Prenos avtorskih pravic)

(Vsebino je potrebno ustrezno korigirati glede na vsebino pogodbenih obveznosti in skladno z dogovorjenim obsegom prenosa materialnih avtorskih pravic na naročnika.)

* 1. Primerki (študije / projektne naloge / …) z izročitvijo naročniku postanejo njegova last.

Opcija A: če je predmet avtorskopravnega varstva arhitekturno avtorsko delo, t.j. skica, risba, načrt (npr. izdelava IDR - variantnih rešitev IDZ v fazi 1.2. Študija izvedljivosti);

* 1. Projektant jamči:

da (arhitekturni načrti / risbe), ki bodo izdelani na podlagi te pogodbe, ne bodo obremenjeni z materialnimi avtorskimi pravicami tretjih oseb,

da bodo vsi sodelujoči avtorji, ki so ali ki bodo izdelali katerikoli del (arhitekturnih načrtov / risb) po tej pogodbi, izključno in neomejeno prenesli vse materialne avtorske pravice iz 22. člena ZASP na projektanta,

da so pri njem zaposleni avtorji nanj časovno neomejeno prenesli vse materialne avtorske pravice iz 22. člena ZASP.

(Nadaljnjo vsebino je potrebno ustrezno korigirati skladno z obsegom prenosa materialnih avtorskih pravic na naročnika. Glej primeroma navedeni možnosti pod a) in b) v nadaljevanju te točke)

Opcija a): prenos vseh materialnih avtorskih pravic na naročnika, razen pravice predelave:

* 1. Projektant kot imetnik materialnih avtorskih pravic prenaša na naročnika vse materialne avtorske pravice iz 22. člena Zakona o avtorskih in sorodnih pravicah na (arhitekturnih načrtih / risbah), izdelanih po pogodbi, razen pravice predelave. Projektant si pridržuje pravico predelave (razdelave) izdelanih (arhitekturnih načrtov / risb) v nadaljnji projektni dokumentaciji in nadaljnjih podrobnejših arhitekturnih načrtih.

Opcija b): prenos za pogodbo bistvenih materialnih avtorskih pravic na naročnika:

* 1. Projektant kot imetnik materialnih avtorskih pravic prenaša na naročnika na (arhitekturnih načrtih / risbah), izdelanih po pogodbi, naslednje materialne avtorske pravice iz 22. člena Zakona o avtorskih in sorodnih pravicah (ZASP):

pravico reproduciranja (23. člen ZASP) v obsegu do reproduciranja (npr. treh) primerkov dela s pravico do shranitve (načrtov / risb) v elektronski obliki,

pravico dajanja na voljo javnosti (32.a člen ZASP).

Projektant si pridržuje pravico predelave (razdelave) izdelanih (arhitekturnih načrtov / risb) v nadaljnji projektni dokumentaciji in nadaljnjih podrobnejših arhitekturnih načrtih.
(Ta določba ni uporabljiva v primeru izdelave študije ali projektne naloge, ki sta pisani avtorski deli, saj se z njuno izdelavo ne ustvari arhitekturnega načrta.)

(Naslednja določba je skupna določba za opciji A.a) in A.b))

* 1. Prenos pravic je:

za arhitekturne rešitve za stavbe in ureditve odprtega prostora (neekskluziven (neizključen) / ekskluziven (izključen)), teritorialno omejen na načrtovano območje, vsebinsko in časovno pa omejen na tisti obseg pravic, kot je bistven za dosego namena te pogodbe.

Opcija kadar je prenos materialnih avtorskih pravic ekskluziven (izključen):

Kljub izključnemu prenosu materialnih avtorskih pravic na naročnika naročnik dovoljuje, da lahko projektant oziroma posamezni avtor sam ali po tretjih osebah z avtorjevim dovoljenjem javno prikazuje (predstavitvene diaprojekcije, ipd.), reproducira v monografijah in promocijskem gradivu, vključi v avdiovizualno delo (npr. dokumentarec o avtorju) ter daje na voljo javnosti (objava na spletnih straneh, elektronskih in drugih medijih) svoje avtorsko delo brez predhodnega soglasja naročnika.

Opcija B: če je predmet avtorskopravnega varstva pisano avtorsko delo, t.j. študija / projektna naloga

* 1. Projektant jamči:

da (študija / projektna naloga / …) ne bo obremenjena z materialnimi avtorskimi pravicami tretjih oseb,

da bodo vsi sodelujoči avtorji, ki so ali ki bodo izdelali katerikoli del (študije / projektne naloge / …) po tej pogodbi, izključno in neomejeno prenesli vse materialne avtorske pravice iz 22. člena ZASP na projektanta,

da so pri njem zaposleni avtorji nanj časovno neomejeno prenesli vse materialne avtorske pravice iz 22. člena ZASP.

* 1. Projektant kot imetnik materialnih avtorskih pravic prenaša na naročnika na (študiji / projektni nalogi / …) kot pisanem delu, izdelanem po pogodbi, naslednje materialne avtorske pravice iz 22. člena Zakona o avtorskih in sorodnih pravicah (ZASP):

pravico reproduciranja (23. člen ZASP) v obsegu do reproduciranja (npr. treh) primerkov dela s pravico do shranitve (študije / projektne naloge / …) v elektronski obliki,

pravico dajanja na voljo javnosti (32.a člen ZASP).

* 1. Prenos pravic je neekskluziven (neizključen), teritorialno omejen na območje obdelave, vsebinsko in časovno pa omejen na tisti obseg pravic, kot je bistven za dosego namena pogodbe.
1. 9. člen

(Odgovornost za napake)

* 1. Naročnik ima v primeru stvarnih napak na voljo jamčevalne in odškodninske zahtevke po določbah OZ.
1. 10. člen

(Druge obveznosti naročnika in projektanta)

* 1. Naročnik se zavezuje:

aktivno sodelovati s projektantom z namenom, da se prevzete storitve izvršijo pravočasno in popolno,

pravočasno zagotoviti in posredovati vse potrebne podatke in dokumentacijo, s katero razpolaga in ki je potrebna za pravočasno in kvalitetno opravo projektantovih obveznosti po tej pogodbi,

skladno s to pogodbo izpolnjevati finančne in druge obveznosti,

tekoče spremljati in nadzirati izvajanje pogodbenih del,

…. (drugo)

* 1. Projektant se zavezuje:

prevzeta pogodbena dela opraviti vestno, po pravilih stroke ter v skladu s predpisi in to pogodbo;

ščititi interese naročnika in zagovarjati vse njegove utemeljene interese;

podatke, ki jih bo pridobil na podlagi pogodbe, varovati po predpisih o varstvu osebnih podatkov in poslovnih skrivnosti;

naročniku omogočiti vpogled v izvajanje pogodbenih del in upoštevati njegova navodila o posameznih vprašanjih;

naročniku tolmačiti vse nejasnosti iz obsega del po pogodbi;

tekoče obveščati naročnika o vsem, kar bi lahko vplivalo na izvršitev prevzetih obveznosti;

…. (drugo)

1. člen

(Pooblaščeni predstavniki)

* 1. Pooblaščeni predstavnik naročnika je (opcija če sta naročnika dva: v razmerju do projektanta z učinkom za oba naročnika) (ime in naziv ter kontaktni podatki).
	2. Pooblaščeni predstavnik projektanta je (ime in naziv ter kontaktni podatki).
	3. Pogodbena predstavnika dajeta nasprotni pogodbeni stranki vse potrebne podatke v zvezi z izvedbo del ter sodelujeta pri reševanju vseh vprašanj, ki bi se pojavila v času izvajanja pogodbe.
1. člen

(drugo)

1. člen

(Priloge pogodbe)

* 1. Sestavni del te pogodbe so naslednje priloge:

(neustrezno izbriši oziroma dodaj)

Priloga št. X - (Projektna naloga / Značilnosti gradnje / notranje opreme) s prilogami v (izvirniku / fotokopiji): (našteti priloge, če obstajajo),

Priloga št. X - Seznam in obseg storitev po pogodbi

Priloga št. X - Roki in pogoji za izvedbo, cena in pogoji za plačilo

Priloga št. X - Informacije v zvezi z uveljavljanjem pravice potrošnika do odstopa od pogodbe z vzorcem obrazca za uveljavljanje pravice potrošnika do odstopa od pogodbe (pri sklepanju pogodbe s potrošnikom zunaj poslovnih prostorov projektanta)

Priloga št. X: (drugo)

1. člen

(Končne določbe)

* 1. Morebitne spore iz te pogodbe bosta pogodbeni stranki reševali sporazumno. V primeru, da do sporazuma ne pride v sporu, odloča krajevno in stvarno pristojno sodišče po sedežu projektanta.
	2. Pogodba stopi v veljavo z dnem podpisa obeh pogodbenih strank.
	3. Pogodba je sestavljena v X izvodih. Vsaka pogodbena stranka prejme po en izvod pogodbe s prilogami, ki so njen sestavni del.

|  |  |  |
| --- | --- | --- |
|  |  |  |
| (Kraj in datum) |  | (Podpis in žig projektanta) |